CELEX: 32015R0878
Language: lt
Date: 2015-06-08 00:00:00
Title: 2015 m. birželio 8 d. Tarybos reglamentas (ES) 2015/878, kuriuo iš dalies keičiamas Reglamentas (ES) Nr. 1352/2014 dėl ribojamųjų priemonių atsižvelgiant į padėtį Jemene

9.6.2015   
            
            
               LT
            
            
               Europos Sąjungos oficialusis leidinys
            
            
               L 143/1
            
         TARYBOS REGLAMENTAS (ES) 2015/878
   2015 m. birželio 8 d.
   kuriuo iš dalies keičiamas Reglamentas (ES) Nr. 1352/2014 dėl ribojamųjų priemonių atsižvelgiant į padėtį Jemene
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2014 m. gruodžio 18 d. Tarybos sprendimą 2014/932/BUSP dėl ribojamųjų priemonių atsižvelgiant į padėtį Jemene (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos sprendimu 2014/932/BUSP įgyvendinama 2014 m. vasario 26 d. Jungtinių Tautų Saugumo Tarybos rezoliucija (toliau – JT ST rezoliucija) 2140 (2014) dėl ribojamųjų priemonių atsižvelgiant į padėtį Jemene ir nustatomi tam tikrų asmenų, kuriuos pagal JT ST rezoliucijos 2140 (2014) 19 punktą įsteigtas komitetas įtraukė į sąrašą, įleidimo apribojimai ir jų lėšų bei ekonominių išteklių įšaldymas;
            
         
               (2)
            
            
               Tarybos reglamentu (ES) Nr. 1352/2014 (2) įgyvendinamas Sprendimas 2014/932/BUSP;
            
         
               (3)
            
            
               2015 m. balandžio 14 d. Jungtinių Tautų Saugumo Taryba priėmė Rezoliuciją 2216 (2015), kuria išplečiama įtraukimo į sąrašą kriterijų taikymo sritis ir numatomas ginklų tiekimo embargas į sąrašą įtrauktiems asmenims ir subjektams arba jų naudai, taip pat asmenims ir subjektams, veikiantiems jų vardu arba nurodymu Jemene. Tarybos sprendimu (BUSP) 2015/882 (3), kuriuo iš dalies keičiamas Sprendimas 2014/932/BUSP, Taryba nusprendė įtraukimo į sąrašą kriterijų taikymo sritį atitinkamai išplėsti;
            
         
               (4)
            
            
               kai kurios iš tų priemonių patenka į Sutarties dėl Europos Sąjungos veikimo taikymo sritį, todėl visų pirma siekiant užtikrinti, kad ekonominės veiklos vykdytojai visose valstybėse narėse jas taikytų vienodai, joms įgyvendinti būtina imtis reglamentavimo veiksmų Sąjungos lygmeniu;
            
         
               (5)
            
            
               todėl Reglamentas (ES) Nr. 1352/2014 turėtų būti atitinkamai atnaujintas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 1352/2014 iš dalies keičiamas taip:
   
               1.
            
            
               1 straipsnis papildomas šiuo punktu:
               „j)   techninė pagalba– techninė parama, susijusi su remontu, plėtra, gamyba, surinkimu, bandymu, technine priežiūra ar kitu techniniu aptarnavimu, teikiama instrukcijų, patarimų, mokymo, darbo žinių arba įgūdžių perdavimo ar konsultacinių paslaugų pavidalu, įskaitant pagalbą žodžiu.“;
         
               2.
            
            
               įterpiamas šis straipsnis:
               „1a straipsnis
               Draudžiama:
               
                           a)
                        
                        
                           tiesiogiai ar netiesiogiai teikti techninę pagalbą, susijusią su karine veikla ir visų rūšių ginklų bei susijusių reikmenų, įskaitant šaunamuosius ginklus ir šaudmenis, karines transporto priemones ir įrangą, sukarintą įrangą bei šių objektų atsargines dalis, tiekimu, gamyba, technine priežiūra ir naudojimu, fiziniams ar juridiniams asmenims, subjektams ar įstaigoms, kaip išvardyta I priede;
                        
                     
                           b)
                        
                        
                           tiesiogiai ar netiesiogiai teikti finansavimą ar finansinę pagalbą, susijusią su karine veikla, įskaitant pirmiausia dotacijas, paskolas ir eksporto kredito draudimą, taip pat draudimą ir perdraudimą, kurie būtų skirti parduoti, tiekti, perduoti ar eksportuoti ginklus ir susijusius reikmenis arba teikti susijusią techninę pagalbą, fiziniams ar juridiniams asmenims, subjektams ar įstaigoms, kaip išvardyta I priede.“
                        
                     ;
         
               3.
            
            
               3 straipsnio 1 dalis papildoma šiuo punktu:
               
                           „d)
                        
                        
                           veiksmus, kuriais pažeidžiamas ginklų embargas, nustatytas Sprendimo 2014/932/BUSP 1 straipsnyje, arba kuriais trukdoma teikti humanitarinę pagalbą Jemenui arba gauti ar platinti humanitarinę pagalbą Jemene.“
                        
                     
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2015 m. birželio 8 d.
      
         
            Tarybos vardu
         
         
            Pirmininkė
         
         D. REIZNIECE-OZOLA
      
   
   
      (1)  OL L 365, 2014 12 19, p. 147.
   
      (2)  2014 m. gruodžio 18 d. Tarybos reglamentas (ES) Nr. 1352/2014 dėl ribojamųjų priemonių atsižvelgiant į padėtį Jemene (OL L 365, 2014 12 19, p. 60).
   
      (3)  2015 m. birželio 8 d. Tarybos sprendimas (BUSP) 2015/882, kuriuo iš dalies keičiamas Sprendimas 2014/932/BUSP dėl ribojamųjų priemonių atsižvelgiant į padėtį Jemene (žr. šio Oficialiojo leidinio p. 11).